ኣብ ዝሓለፈ ውርሒ ኣብ ደቡብ ኣፍሪቃ፡ ጋዜጠኛ ኤስኤቢሲ፡ ኣብቲ እዋን ፕረዚደንት እታ ሃገር ዝነበሩ ጃኮብ ዙማ፡ ካብ ስልጣኖም ክወርዱ ከምዝተሰማምዑ ፀብፂቡ። ሰብመዚ ምንጪ እዚ ሓበሬታ ከምዝኾኑ ብምግላፅ፡ 'ሼቦ ኢካኔንግ' ብቀጥታ ፈነውኡ ሰበር ዜና ክብል ኣመሓላሊፍዎ። ኣብቲ እዋን ላዕለዎት ኣመራርሓ ውድብ ኣፍሪካ ናሽናል ኮንግረስ፡ ኣብ ግዘ ስልጣንን መፃኢ ዕድል ጃኮብ ዙማ ንምውሳን ኣብ ኣኼባ ነይሮም። ካልእ ጋዜጠኛ እታ ሃገር እውን፡ እዚ ዜና ኣብ ትዊተር ገፁ፡ ኣባፂሕዎ። ፕረዚዳንት ጃኮብ ዙማ ኣብ ከበድቲ ጉዳያት ብልሽውና ኢድ ኣለዎም ብዝብል ከቢድ ተቓውሞ ዝተዘመተሎም እንትኸውን፡ ካብ ውድቦም ንክወርዱ እውን ተደጋጋሚ ሕቶ ቀሪብሎም እዩ። ዜጋታት እታ ሃገር አውን፤ እቶም ፕረዝዳንት ካብ መዝነቶም ክወርዱ እኽእሉ እዮም ዝብል ዜና፡ ብሃንቀውታ ይፅበይዎ ነይሮም። እቲ ዜና ዝፈጠሮ ፅልዋ ፕረዚደንት ጃኮብ ዙማ ስልጣኖም ለቒቖም ዝብል ዜና ምቅልሑ ስዒቡ፡ ብሓደ ፐርሰንት ወሲኹ ዝነበረ ናይ ደቡብ ኣፍሪቃ ራንድ፡ ወሃቢ ቃል እቶም ፕረዚዳንት እቲ ብኤስኤቢሲ ዝተቓልሐ ዜና ሓሶት እዩ ብምባል ውድቂ ምግባሮም ስዒቡ ሸርፊ ራንድ ናብ ዝነበሮ ተመሊሱ እዩ። ስኑዕ ዜና ድዩ ነይሩ?
